Instituti i Kosovës për Administratë Publike (IKAP) në bashkëpunim me Komisionin Rregullativ të Prokurimit Publik (KRPP) dhe mbështetjen e projektit të USAID-it Komunat Efektive Transparente dhe Llogaridhënëse (TEAM), në kontekst të zbatimit të aktivitetit “Trajnim për Trajner në Prokurim Publik” dhe në harmoni me Udhëzimin Administrativ (QRK) - Nr. 13/2018 për Kushtet, Angazhimin, Kategorizimin dhe mënyrën e pagesës së trajnerëve në Institutin e Kosovës për Administratë Publike shpall:

**THIRRJE PËR APLIKIM**

Ftohen të interesuarit, me njohuri substanciale në prokurim publik që janë objekt i këtijë programi dhe me aftësi për ligjërim, të aplikojnë për ligjërues/trajnerë të ardhshëm për Prokurim Publik.

**Kohëzgjatja dhe koha e mbajtjes se programit të trajnimit**

Programi i Trajnimit të Trajnerëve pritet të mbahet mes muajve prill-qershor të vitit 2019. Trajnimi për program përbëhet nga:

* Trajnimi në klasë: programi specifik prej 4 ditëve dhe moduli për shkathtësitë e trajnimit prej 2 ditëve,
* Angazhime individuale dhe grupore gjatë periudhës prill-qershor, si dhe
* Seanca e prezantimeve për vlerësimi të pjesmarrësve

Planifikimi indikativ mund të ndryshohet.

**Vlerësimi i kandidatëve:**

Në harmoni me Udhëzimin administrativ të lartëtheksuar, të gjithë kandidatët për trajnerë do të vlerësohen para dhe pas përfundimit të trajnimit.

**Aplikacionet vlerësohen në bazë të kritereve si në vijim:**

* Arsimimi dhe kualifikimi profesional: diplomë universitare
* Përvoja e punës: minimum 5 vite në prokurim publik (menaxher i prokurimit, ekspert i prokurimit, zyrtar i prokurimit, trajner i prokurimit);
* Përvoja në ofrimin e trajnimeve në prokurim publik;
* Elementet tjera të meritës në fushën e prokurimit publik (publikime , pjesëmarrja në hartimin e legjislacionit, letër rekomandime, njohuri në TI për procesim të dokumenteve: Word, Power Point, Excel, );

**Angazhimi i trajnerëve pas trajnimit:**

Aplikantët që do të rezultojnë të suksesshëm në bashkëpunim me KRPP-në do të angazhohen si trajner sipas nevojave të programit specifik të trajnimit për prokurim publik.

Afati kohorë për dorëzimin e aplikacioneve: 19/04/2019 deri me 03/05/2019 deri në ora 24:00. Numri i kandidatëve që do të përzgjidhen për të vijuar trajnimin është i limituar.

Kandidatët e interesuar duhet të dërgojnë vetëm **Aplikacionin (linku i aplikacionit)** dhe një **letër motivimi (*deri në 250* fjalë, ne formën e bashkëlidhur)** në mënyrë elektronike në e-mail adresën: osman.sylanaj@rks-gov.net duke specifikuar numrin dhe emërtimin e programit për të cilin aplikojnë.

**Të gjitha kualifikimet dhe dëshmitë e përmendura në Aplikacionin tuaj mund të kërkohen për verifikim.**